# Аристотель

|  |
| --- |
| Аристотель |
| др.-греч. Ἀριστοτέλης |
|  |
| Вордӥськем дырыз | 384 (а. э. азьвыл)(-384) |
| Вордӥськем интыез |
Стагир , Халкидики мукож
 |
| Кулэм дырыз | 322 (а. э. азьвыл)(-322) |
| Кулэм интыез |
Шаблон:МС, Эвбея шормуӵ
 |
| Школа/сям |
Перипатетикая
 |
| Ӧр |
Шундыпуксён пал философи
 |
| Вакыт |
Вашкала философи
 |
| Валтӥсь малпанъёс |
этика, физика, политика, метафизика, улон сярысь тодосъёс, логика, экономика, биологи, зоологи, психологи
 |
| Идеяос |
катарсис, муг, силлогистика, хрематистика
 |
| Азьвылчиос |
Платон, Сократ
 |
| Шаблон:Карточка/Викицитатник |
| Шаблон: Учконо • Вераськоно • Тупатоно |

**Аристо́тель** (др.-греч. Ἀριστοτέλης, 384—322 аръёсы асьме вакытлэсь азьло) — грек философ но Вашкала Грециысь трос тодӥсь-валась мурт, «троспöртэмлыко адями» луэмлы яркыт пример.

Аристотель — Платонлэн бӧрысьчиез , Ликейысь философия перипатетической школалэн но аристотелевской сям-йылолъёслэн инъясьлы луэ. Солэн ужъёсыз пӧртэм предметъёслы сӥземын: физика, биологи, зоологи, метафизика, логика, этика, эстетика, кылбурет, театр, крезьгур, риторика, пушдуннетодос, кылтодос, экономика, политика, метеорологи, геологи но кун кивалтэт. Аристотель, солэсь вазьгес кылдэм философиосты мукет люкетъёсыныз герӟаса, тодос эскерон амал ӵектӥз. Шундыпуксён пал солэн дышетонъёсызлэсь нырысь ик асэстӥз визьбур вераськетсэ, эскерон амалъёссэ но ужпумъёссэ. Аристотельлэн философиез али дыре но туала философи тэкшеронъёсын бадӟым инты басьтэ.

Солэн улэмез сярысь тодэтъёс туж ӧжыт кылемын. Аристотель вордӥськиз Уйпал Грециысь Стагир карын. Пичи дырысен атайтэк кылиз. Дас сизьым яке дас тямыс арескын Афины карысь Платонлэн Академияз пыриз но куамын ссизьым аресозь отын улӥз (347 ар котыр асьме вакытлэсь азьпал). Платон кулэм бере Аристотель Афины карысь кошкыса, Филипп II Македонскийлэн куремезъя, Александр Великиез дышетӥз (343 арысен асьме вакытлэсь азьпал). Со Ликейын лыдӟиськонни кылдытӥз, кудӥз солы троссэ книгаоссэ папирус свиткъёс вылын гожъяны юрттӥз. Озьы ке но, вань гожтэм ужъёсыз пӧлысь асьме дорозь куиньмос люкетэз сяна ӧз вуы.

Шор дауръёсысь тодонлык Аристотельлэн учконъёсыз вылэ пыкиськыса азинскиз, шуыны луоз. Физизика тодэтлэн влияниез вашкала вакытысен кутскыса но вазен Шор дауръёсты басьтыса, Выльдӥськон вакытозь кыстӥськиз но Югдытон вакытозь, классической механика валан кылдытозь ӧз вошъяськылы. Аристотельлэн куд-ог зоологи эскеронъёсызлы, кылсярысь, осьминоглэн гектокотильной (репродуктивной) киыз сярысь ӧз оскылэ XIX даурозь . Озьы ик солэн визь-малпанъёсыз мур пыӵамын шор дауръёсысь иудео-ислам философие но христиан осконэ, тужгес но неоплатонизм христианстволэн кылдон но азинскон сюресаз но католик черклэн схоластической сям-йылолъёсаз. Шор дауръёсысь мусульман тодосчиос пӧлын Аристотелез «Нырысетӥ дышетӥсь» радын данъяллязы, нош шор дауръёсысь Фома Аквинский выллем христианъёс пӧлын Аристотель огшоры «Философ» вал. Данте кылбурчи сое «Тодосчиослэн быдӟым дышетӥсьсы» шуыса нимаз. Солэн ужъёсаз шӧдӥсько логикаез тужгес нырысьёсыз эскеронъёс, кудъёссэ сэрттон-пертчон бордын берлогес тыршизы Пьер Абеляр но Жан Буридан.

Аристотельлэн логика сярысь дышетонъёсыз XIX даурын но шӧдӥсько на. Со сяна, туала ӟеч сямъёсъя этика кылдэмен валче, туала аръёсы солэн этикаезлы тунсык уката зол будӥз. Аристотелез гажаса, логикалэн, биологилэн, политологилэн, зоологилэн, эмбриологилэн, естественной праволэн, научной методлэн, риторикалэн, психологилэн, реализмлэн, критикалэн, индивидуализмлэн, телеологилэн но метеорологилэн атайзы шуыса нимало.

## Чӧлсконъёс